На основу члана 65. Закона о високом образовању („Службени гласник Републике Србије“ бр. 88/17, 27/18, 73/18), члана 58. и 217. Статута Универзитета у Нишу „(Гласник Универзитета у Нишу“ бр. 8/17, 6/18, 7/18), Закона о изменама и допунама Закона о високом образовању (Службени гласник Републике Србије, бр. 73/18), Одлуке о изменама и допунама Статута Универзитета у Нишу („Гласник Универзитета у Нишу“, бр 7/18) члана 80. Статута Факултета, Наставно-научно веће Филозофског факултета Универзитета у Нишу, на седници одржаној дана 20.02.2019. године, донело је предлог

О Д Л У К Е

о изменама и допунама Статута Филозофског факултета Универзитета у Нишу

број 124/1-2 од 02.04.2018. године

**Члан 1.**

**Члан 9. мења се и гласи:**

Орган управљања на Факултету је Савет Факултета.

Орган пословођења на Факултету је декан Факултета.

Стручни органи Факултета јесу: Изборно веће, Наставно-научно веће, Веће докторских студија, Веће департмана, Веће Центра за стране језике, Веће центра за научноистраживачки рад, Веће Центра за образовање наставника, Веће Центра за српски језик као страни и нематерњи, Веће Центра за професионално усавршавање, Веће Центра за унапређење квалитета.

Факултет има Студентски парламент и Савет послодаваца.

Факултет има једног или више продекана и студента продекана.

**Члан 2.**

**Члан 28. мења се и гласи:**

Факултет уређује унутрашњу организацију овим Статутом и општим актима Факултета, у складу са законом и Статутом Универзитета.

Факултет своју делатност остварује кроз следеће организационе јединице:

**а) за реализацију наставе и студијских програма**:

1. департмани,

2. Центар за стране језике,

3. лекторати,

**б) за образовне и научноистраживачке програме**

4. Центар за образовање наставника,

5. Центар за српски језик као страни и нематерњи језик,

6. Центар за професионално усавршавање,

7. центри за научноистраживачки рад,

8. лабораторије;

**в) за подршку образовној и научној делатности:**

9. Издавачки центар,

10. Центар за унапређење квалитета,

11. Канцеларија за међународну и међуинституционалну сарадњу,

12. Канцеларија за развој каријере и подршку студентима,

13. Библиотека,

14. Рачунaрски центар;

**г) за стручне послове службеСекретаријат Факултета:**

15. Кабинет декана

16. Служба за наставу и студентска питања,

17. Служба за опште и правне послове,

18. Финансијска служба,

19. Техничка служба

**Члан 3.**

**У члану Члан 36. назив Центра мења се и гласи :**

Центар за образовање наставника

**Члан 4.**

**У члану Члан 38. назив Центра мења се и гласи:**

Центар за професионално усавршавање

**Члан 5.**

**У члану 42. став 4. мења се и гласи:**

На Департману за **психологију**:

* *Лабораторија за психолошка истраживања*

**Члан 6.**

**У члану 54. додаје се тачка 5.**

1. Савет послодаваца.

**Члан 7.**

**У члану 62. додаје се нови став:**

Декан и продекан не може бити лице изабрано, постављено или именовано на функцију у државном органу, органу локалне самоуправе, у орган политичке странке или на дужност органа пословођења предузећа или установе.

**Члан 8.**

**Додаје се нови члан 69.а који гласи:**

***Разрешење декана***

Члан 69 а.

Декан може бити разрешен на начин и по поступку који су утврђени Законом о високом образовању, овим Статутом и Сатутом Универзитета.

Савет факултета разрешава декана:

- по правоснажности пресуде којом је осуђен за кривично дело против полне слободе, фалсификовања исправе коју издаје високошколска установа или примања мита у обављању послова у високошколској установи,

- ако је правноснажном пресудом осуђен на казну затвора за друго кривично дело,

- ако теже прекрши Кодекс професионалне етике Универзитета у Нишу, и

- након правоснажности препоруке за разрешење са функције декана коју даје Агенција за борбу против корупције.

Декану престаје дужност у случајевима прописаним у ставу 2. овог члана даном правоснажности пресуде, одлуке, односно препоруке.

У случајевима из става 2. овог члана Савет факултета констатује одмах, а најкасније у року од 15 дана од дана правоснажности пресуде, односно правоснажности одлуке, да је декану престала дужност и именује вршиоца дужности декана.

Савет факултета разрешава декана најкасније у року од 30 дана од дана сазнања за непоступање по правоснажном акту инспектора из члана 135. става 3. тачка 6) Закона о високом образовању.

**Члан 9.**

**У члану 85. у ставу 2. додаје се тачка 16.**

16.  именује комисију за еквиваленцију студијских програма, признавању испуњености обавеза и положених испита, као и о стеченом укупном броју ЕСПБ бодова.

**Члан 10.**

**Иза члана 95. додају се нови чланови 95 а, 95 б, и 96 в.**

САВЕТ ПОСЛОДАВАЦА

Члан 95 а.

У циљу остваривања сарадње на развоју студијских програма у складу са потреба тржишта рада Факултет има Савет послодаваца. Савет послодаваца:

- разматра питања сарадње универзитета и факултета са привредним друштвима, установама јавних служби и другим приватним и јавним субјектима,

- разматра студијске програме који се реализују на Факултету и даје мишљења, предлоге и иницијативе за могуће измене или допуне,

- даје иницијативе за оснивање и реализацију нових студијских програма, у складу са потребама привредних субјеката или јавних служби,

- даје мишљења и иницијативе за повећање или смањење броја студената за упис на поједине студијске програме Факултета,

- анализира потребе тржишта рада у Републици Србији и даје предлоге за усклађивање образованих профила са потребама тржишта рада,

- обавља и друге послове са циљем унапређивања сарадње Универзитета и Факултета са потребама тржишта рада.

Предлоге, мишљења и иницијативе Савет послодаваца доставља Факултету, привредним друштвима, јавним установама, државним органима, Привредној комори Србије, Националној служби за запошљавање или другим заинтересованим субјектима.

Члан 95 б.

Савет послодаваца има пет чланова, од којих једног члана именује Привредна комора Србије, једног члана Национална служба за запошљавање и три члана декан Факултета. Мандат чланова Савета послодаваца траје три године од дана конституисања Савета. Савет послодаваца бира председника и заменика председника, већином од укупног броја чланова Савета.

Члан 95 б.

Савет послодаваца једном годишње доставља извештај о свом раду Савету Факултета. Пословник о раду Савета Факултета сходно се примењује на рад Савета послодаваца. Стручне и административно-техничке послове за рад Савета послодаваца обављају запослени у стручној служби Факултета.

**Члан 11.**

**У члану 123**. у ставу 1. реч „високим“ замењује се речју „средњим“.

**Члан 12.**

**Члан 134. мења се и гласи:**

На Факултету се студијски програми изводе на српском језику.

Универзитет и факултет може организовати полагање испита и изводити поједине делове студија, као и организовати израду и одбрану завршног, мастер и специјалистичког рада и докторске дисертације на језику националне мањине и на страном језику, у складу са статутом..

Факултет може остваривати студијски програм на језику националне мањине и страном језику уколико је такав програм одобрен, односно акредитован

Факултет може за студенте са посебним потребама организовати и изводити студије или поједине делове студија на гестовном језику.

**Члан 13.**

**У члану 138. додаје се нови став 3:**

Изузетно од става 1. овог члана, за студенте који учествују у програмима међународне мобилности може се вршити пренос ЕСПБ бодова између различитих студијских програма у оквиру свих степена и врсте студија.

**Члан 14.**

**У члану 159. додаје се нови став:**

Kонкурс за докторске студије које се организују у оквиру међународних пројеката у складу са Законом о потврђивању Споразума између Владе Републике Србије и Европске уније о учешћу Републике Србије у програму Европске Уније Horizont 2020 - оквирном програму за истраживање и иновације (2014-2020) ("Службени гласник РС - Међународни уговори", број 9/14), расписује се у складу са роковима и условима прописаним програмским документима Horizont 2020, а студенти уписани по тим конкурсима не улазе у број студената чије се студије финансирају из буџета Републике.

**Члан 15.**

**Члан 160. став 1. мења се и гласи:**

У прву годину основних академских студија може се уписати лице које има средње образовање у четворогодишњем трајању утврђено општим актом Факултета и Универзитета, или положену општу, стручну или уметничку матуру.

**Члан 16.**

**У члану 169. додају се нови ставови:**

Студент који у последњој години студија има статус студента који се финансира из буџета, задржава право да се финансира из буџета најдуже годину дана по истеку редовног трајања студија.

Студенти са инвалидидтетом и студенти уписани по афирмативној мери који у текућој школској години остваре 36 ЕСПБ бодова имају право да се у наредној школској години финансирају из буџета.

**Члан 17.**

**У члану 188. додају се нови ставови:**

Корисник података из регистара из члана 114. став 3. Закона о високом образовању је и Агенција за квалификације (у даљем тексту: Агенција) која је основана и обавља делатност у складу са законом којим је уређен национални оквир квалификација.

Податке из регистара из члана 114. став 3. Закона о високом образовању и податке из Централног регистра обавезног социјалног осигурања Агенција користи у сврху: праћења и мерења ефеката имплементације квалификација на запошљавање, односно запошљивости према стеченим квалификацијама и завршеним студијским програмима, праћења националних трендова запошљавања и поређења са трендовима у иностранству, као и праћења активне политике запошљавања у циљу повећања запослености.

Подаци из регистара из члана 114. став 3. Закона о високом образовању и из Централног регистра обавезног социјалног осигурања прикупљају се и обрађују у електронском облику, ажурирају се аутоматски, а најкасније три дана од дана настанка промене у изворној евиденцији и чувају се десет година.

Подаци се прикупљају и обрађују у складу са законом којим се уређује заштита податка о личности и информациона безбедност.

**Члан 18.**

**У члану 211. додаје се нови став:**

Изузетно од става 1. овог члана, органи Факултета изабрани по прописима који су важили до дана ступања на снагу Закона о високом образовању („Службени Гласник РС“ број 88/2017), а којима мандат истиче након 1. јуна 2019. године, покренуће процедуру за избор тих органа најкасније у року од 60 дана од дана ступања на снагу Закона о изменама и допунама Закона о високом образовању („Службени Гласник РС“ број 73/2018).

**Члан 19.**

**У члану 213.** у ставу 2. бројеви „2017/2018." замењују се бројевима: "2018/2019." У ставу 3. бројеви: "2017/2018.", замењују се бројевима: "2018/2019.".

У ставу 4. бројеви: "2017/2018.", замењују се бројевима: "2018/2019.".

**Члан 20.**

Одлука о измени и допуни Статута ступа на снагу по добијању сагласности Савета Универзитета у Нишу, а примењује се осмог дана од објављивања на интернет презентацији Факултета.

**Члан 21.**

Задужује се стручна служба Факултета да сачини пречишћени текст Статута Факултета.

**Члан 22.**

Предлог одлуке доставити: председнику Савета Факултета, секретару и Служби за опште и правне послове.

Број:

У Нишу, 20. фебруара 2019. године

НАСТАВНО-НАУЧНО ВЕЋЕ ФИЛОЗОФСКОГ ФАКУЛТЕТА

ПРЕДСЕДНИК ВЕЋА

Проф. др Наталија Јовановић